በሶማሌ ክልል ጅጅጋ ከተማ የሚገኘው ጄል ኦጋዴን (Jail Ogaden) በይፋ መዘጋቱ ተገለጸ።በተለምዶ ጄል ኤጋዴን እየተባለ የሚጠራው የዜጎች ማሰቃያ ቦታ ዛሬ በይፋ ተዘግቷል።
ጄል ኦጋዴን በጅጅጋ ከተማ የሚገኝ እጅግ አሰቃቂ እስር ቤት ሲሆን በዚያ የሚታሰሩ ዜጎች ከፍተኛ ሶቆቃ የሚፈጸምበት፣ሴቶች የሚደፈሩበትና ልዩ ልዩ ኢሰብዓዊ ድርጊቶች የሚፈፀምበት ቦታ ነው።
የሰብዓዊ መብት ተሟጋች ድርጅቶች በማረሚያ ቤቱ ይፈፀማሉ ያሏቸውን የመብት ረገጣዎች በተመለከተ በተደጋጋሚ ሪፖርት ማውጣታቸውና እንዲዘጋ ሲወተውቱ መቆየታቸው ይታወሳል።
የቀድሞው የክልሉ ፕሬዚዳንት አብዲ መሐመድ (አብዲ ኢሌ) ከመታሰራቸው ቀደም ብሎ ማረሚያ ቤቱ ወደ መስጊድነት እንዲቀየር መወሰናቸውም የሚታወቅ ነው።